מבאייה ניאנג

מבאייה ניאנג (בצרפתית: M'Baye Niang; נולד ב-19 בדצמבר 1994) הוא כדורגלן צרפתי-סנגלי המשחק באמפולי בעמדת החלוץ. ניאנג התחיל לשחק כדורגל בגיל 7 בקבוצת באסה-סיין לה מורו, וכעבור שנתיים הצטרף לפויסי. בגיל 13 הצטרף לקבוצת הנוער של קאן, אף על פי שעורר עניין גם בליל ופריז סן-ז'רמן. בקיץ 2010 הצטרף לקבוצת המילואים של המועדון במשחק הליגה נגד אוורן. במשחק שלאחר מכן נגד מולן, ניאנג הבקיע את שער הבכורה שלו בקריירה. שמו של ניאנג נקשר גם ליובנטוס, טוטנהאם הוטספר ומנצ'סטר סיטי שהציעה עבורו 8 מיליון אירו. ב-18 בפברואר 2011 ניאנג חתם לשלוש עונות בקאן. ב-24 באפריל 2011 ערך את הופעת הבכורה שלו בקבוצה הבוגרת במשחק הליגה נגד טולוז. ניאנג היה בן 16 שנים ו-114 ימים, ובכך הפך לכדורגלן הצעיר בתולדות המועדון. ב-7 במאי ניאנג הבקיע את שער הבכורה שלו בקבוצה הבוגרת בתיקו 1-1 נגד לאנס. שער זה הפך אותו לשחקן השני הכי צעיר שכובש בליגה הצרפתית אחרי לורן רוסי. בקיץ 2011 התפוצצה פרשה בה דווח כי ניאנג חתם על החוזה ללא אישור הוריו, ובשל היותו קטין החוק הצרפתי מחייב אישור הורים ואביו אף איים לתבוע את המועדון. למרות הפרשה, ניאנג התחיל את העונה בקאן כרגיל. ב-28 באוגוסט 2012 ניאנג חתם לשלוש עונות במילאן מהסרייה א'. ב-13 בדצמבר 2012 ניאנג ערך את הופעת הבכורה שלו בניצחון 0–3 נגד רג'יהנ במסגרת סיבוב החמישי של הקופה איטליה, בו גם כבש את שער הבכורה שלו במילאן, המשחק נגמר בניצחון 0–3 עבור מילאן. ב-19 בדצמבר 2012 חתם על חוזה חדש במילאן שמשאיר אותו בקבוצה עד שנת 2017. בינואר 2014 ניאנג הושאל למונפלייה עד לסיום העונה. במונפלייה הוא רשם 19 הופעות והבקיע 4 שערים. בינואר 2015 הושאל לגנואה. במשחקי טרום העונה של עונת 2015/2016, ניאנג נפצע בעצמות המסרק ונעדר כשלושה חודשים. ב-7 בנובמבר 2015 ניאנג ערך את הופעת הבכורה שלו לעונה בתיקו 0-0 נגד אטאלנטה. ב-28 בנובמבר 2015 הבקיע את שער הבכורה שלו עבור מילאן בניצחון 1–4 נגד סמפדוריה. בינואר 2016 הציעה לסטר סיטי האנגלית 16 מיליון אירו עבורו, אך מילאן דחה את ההצעה. במרץ 2016 נפצע בתאונת דרכים ונעדר מהמגרשים לחודשיים. ב-27 באוגוסט 2016 הורחק בהפסד 2–4 לנאפולי. בעונת 2016/2017, ניאנג סבל מירידה ביכולת ובינואר 2017 הושאל לווטפורד. ב-31 בינואר 2017 ערך את הופעת הבכורה שלו בקבוצה בניצחון 1–2 נגד ארסנל. ב-4 בפברואר 2017 ניאנג הבקיע שער הבכורה שלו בקבוצה בניצחון 1–2 נגד ברנלי. ב-31 באוגוסט 2017 הושאל לטורינו עד לסיום העונה. ב-10 בספטמבר 2017 ניאנג ערך את הופעת הבכורה שלו בטורינו בניצחון 0–1 נגד בנוונטו. ב-1 באוקטובר 2017 ניאנג הבקיע את שער הבכורה שלו בקבוצה בתיקו 2-2 נגד הלאס ורונה. בסיום העונה, טורינו רכשה את כרטיס השחקן של ניאנג תמורת 12 מיליון אירו. ב-31 באוגוסט 2018 הושאל ניאנג לסטאד רן עד לסוף העונה. ב-2 בספטמבר ערך את הופעתו הבכורה בקבוצה בניצחון 0–2 על בורדו. ב-30 בספטמבר כבש את שערו הראשון בתיקו 1-1 נגד טולוז. בעונתו הראשונה בקבוצה זכה בגביע הצרפתי, ב-30 במאי 2019 חתם באופן קבוע בראן. ב-9 באוגוסט 2023 ניאנג חתם באדנה דמירספור מליגת העל הטורקית. ב-31 בינואר 2024 חתם באמפולי מהסרייה א' עד לסיום העונה. בצעירותו, ניאנג שיחק בנבחרות הצעירות של צרפת. בנובמבר 2012 ניאנג נתפס במועדון לילה, בזמן ששהה עם הנבחרת הצעירה והושהה מהנבחרת לשנה. ב-7 באוקטובר 2017 ניאנג ערך את הופעת הבכורה שלו בנבחרת סנגל בניצחון 0–2 נגד כף ורדה במסגרת מוקדמות מונדיאל 2018. במאי 2018 נכלל בסגל הנבחרת לקראת מונדיאל 2018. ב-19 ביוני 2018 ניאנג כבש את שער הבכורה שלו בנבחרת בניצחון 1–2 נגד פולין. מילאן הסופר קאפ האיטלקי: 2016 סטאד רן הגביע הצרפתי: 2018/19 מדיה וקבצים בנושא מבאייה ניאנג בוויקישיתוף מבאייה ניאנג, ברשת החברתית אינסטגרם מבאייה ניאנג, באתר Transfermarkt מבאייה ניאנג, באתר Fussballdaten.de (בגרמנית) מבאייה ניאנג, באתר Soccerway מבאייה ניאנג, באתר BDFutbol מבאייה ניאנג, באתר WorldFootball.net מבאייה ניאנג, באתר National Football Teams מבאייה ניאנג, באתר FootballDatabase.eu מבאייה ניאנג, באתר ESPN